OpenLLM-France/wikimedia huggingface dataset:
# Cheirolophus crassifolius

Cheirolophus crassifolius és una espècie d'herbàcia pertanyent a la família de les asteràcies. És originària de Malta, on va ser escollida la flor nacional de Malta des de 1973. Habita els penya-segats costaners i valls. Es troba amenaçada per la pèrdua d'hàbitat.
Va ser descrita per primera vegada per Stefano Zerafa, al voltant del 1830, com l'única espècie del gènere monotípic Palaeocyanus. No obstant, l'any 2000, va ser transferida a Cheirolophus, a causa dels estudis genètics realitzats aquell any.

## Descripció

Té la tija curta amb fulles brillants de color verd, gairebé totes disposades en una roseta basal. Mesuren de 5 a 7 cm de llarg per 1,5 cm d'ample, dividides, espatulades i carnoses de manera significativa. Els marges de les fulles són llisos o denticulades serrades. Les fulles de la tija són lineals amb forma d'espàtula i petites. Les inflorescències són llargues, amb un diàmetre de 2 a 2,5 cm i ovalades. Les bràctees són senceres, sense apèndixs i correoses. Les flors tubulars són porpres o de color blanc, i les exteriors són estèrils. Els fruits mesuren de 6 a 8 mm de llarg, amb aquenis amb un llarg vil·là.
El període de floració és de març a setembre. El nombre de cromosomes és 2n=30.

## Distribució i hàbitat

És escassa però molt estesa a la naturalesa als penya-segats occidentals de Malta. Rara als penya-segats del sud de Gozo (Malta), però amb freqüència es troba com una espècie conreada en rotondes. És molt comuna als límits de Wied Babu al sud-est de Malta.

## Ecologia

Cheirolophus crassifolius és molt rara i es troba en perill d'extinció, estimant-se un total de diversos milers de plantes. Els factors importants de risc són la senescència, presumiblement pel fet que els fruits de les plantes són atacats per larves d'una arna desconeguda, també per trobar-se en llocs de fàcil accés a la pertorbació humana, i per plantes exòtiques invasores com Carpobrotus edulis, Agave americana i Opuntia ficus-indica.

## Taxonomia

Cheirolophus crassifolius va ser descrita per (Bertol.) Alfonso Susanna i publicada a Plant Systematics and Evolution 214(1-4): 157. 1999

### Etimologia

* Cheirolophus: significa "cap de color vermell".
* crassifolius: epítet que significa "fulles gruixudes", pel fet que les fulles són suculentes i amb forma de cullera.

### Sinonímia

* Centaurea crassifolia Bertol.
* Centaurea nitida naldi ex DC.
* Centaurea spathulata Zeraph.
* Palaeocyanus crassifolius (Bertol.) Dostál

## Referències

* ↑ «Cheirolophus crassifolius». IPNI. [Consulta: 2 desembre 2012].
* ↑ «Cheirolophus crassifolius a The Plant List» (en anglès). [Consulta: 8 juliol 2017].
# Cinema Apolo (Manresa)

El Cinema Apolo fou un cinema de Manresa situat al carrer del Bonsuccés, 1.
En un primer moment anomenat Salón Apolo, es va instal·lar al petit teatre i sala de ball de la Cooperativa Obrera Manresana i es va inaugurar el 30 d'agost de 1925, durant la Festa Major, amb l'obra “La reina jove” d'Àngel Guimerà.
Després de la guerra, l'empresari Lluís Rovira i Pujol hi va obrir un nou teatre. Es va inaugurar el 2 de febrer del 1941 amb l'actuació de l'actor Enric Borràs protagonitzant l'obra “El Abuelo” de Benito Perez Galdós. La famosa actriu i dobladora Mª Matilde Almendros hi va actuar en nombroses ocasions i, el 22 de setembre de 1943, se li va fer un homenatge.
El 1946, Lluís Rovira el va convertir en cinema, però el caràcter autònom i independent de la sala va desaparèixer aviat quan va passar a mans de la família Padró, propietaris de la majoria dels teatres i cinemes de Manresa.
El 14 de setembre del 1958, un incendi va cremar bona part de l'edifici. A partir d'aquell moment, l'empresa Cabot (coneguda més tard amb el nom d'Espectacles Padró Cabot SL) es va fer càrrec del cinema.
A la dècada dels setanta del segle xx, va funcionar com a sala d'art i assaig. Va ser el cinema on es va projectar durant dues setmanes la pel·lícula “Helga. El milagro de la vida”(1969), amb llargues cues al carrer. A partir d'aquell moment, va ser relegada a les sales d'art i assaig, no apte per a menors, i va despertar un fort morbo en un públic àvid de sensacions fortes que exhaurien les entrades. Com en altres sales, hi havia una ambulància a prop del cinema, en prevenció d'atendre públic aprensiu davant la visualització d'un part. En els últims anys de funcionament s'hi van projectar pel·lícules X.
El cinema va deixar de funcionar l'any 1987.
A principis dels anys noranta del segle xx, es va enderrocar una part de l'edifici i s'hi van fer habitatges i locals comercials, en activitat actualment.

## Referències

* 1 2 3 Plans, Josep Camprubí i «Teatres manresans». Dovella, 15-01-1998, pàg. 23–30. ISSN: 2385-3417.
* ↑ «Actes de la Festa Major». Pla de Bages núm, 1762, 29-08-1925, pàg. 4.
* ↑ SAEZ, G; SOLER, JM.; BALLÚS, G. El patrimoni festiu de Manresa, 2010, p. 46, 47, 60 i 66. ISBN 978-84-92811-18-2.
* 1 2 XICOTA, J. Manresa, ciutat pionera del Setè Art. Manresa: Manresa a cop d'ull, desembre, 2013.
# Cimișeni

Cimișeni és una comuna i poble de la República de Moldàvia situada al districte de Criuleni.
El 2004 la comuna tenia 2.868 habitants, la gairebé totalitat dels quals són ètnicament moldaus-romanesos.
Se situa uns 15 km a l'est de Chisináu, sobre la carretera M14, al límit amb el districte de Anenii Noi.

## Referències

* ↑ Llista de localitats de la República de Moldàvia en el cens de 2004
* ↑ Mapa de Cimișeni
# Cichlasoma urophthalmus

Cichlasoma urophthalmus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 39,4 cm de longitud total.

## Distribució geogràfica

Es troba a l'Amèrica Central: vessant atlàntica des de Mèxic fins a Nicaragua.

## Referències

* ↑ Swainson, W. 1839. The natural history and classification of fishes, amphibians, & reptiles, or monocardian animals. Spottiswoode & Co., Londres. Nat. Hist. & Class. v. 2: i-vi + 1-448.
* ↑ BioLib
* 1 2 «Cichlasoma urophthalmus» (en anglès). FishBase. Froese, Rainer; Pauly, Daniel (editors).
* ↑ IGFA, 2001. Database of IGFA angling records until 2001. IGFA, Fort Lauderdale, Estats Units.

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L.M. i B.M. Burr, 1991. A field guide to freshwater fishes of North America north of Mexico. Houghton Mifflin Company, Boston, Estats Units.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Club Atlético Atlanta

El Club Atlético Atlanta és un club de futbol argentí de la ciutat de Buenos Aires, al barri de Villa Crespo. Fou fundat el 12 d'octubre de 1904 i el nom l'adoptà pel terratrèmol que patí la ciutat d'Atlanta, als Estats Units, per aquelles dates.

## Palmarès

* Primera B:
** 1956
* Copa Suecia:
** 1958
* Primera B Nacional:
** 1983
* Primera B Metropolitana:
** Clausura 1995
* Primera B Metropolitana:
** Apertura 2003

## Galeria

* Equip del 1908
* Equip del 1915
* Equip del 1933
* Equip del 1947
* Equip del 1956
* Equip del 1969

## Referències

* 1 2 «El origen del nombre del Club Atlético Atlanta» (en castellà). Para Buenos Aires. [Consulta: 30 abril 2023].

## Enllaços externs

* Web oficial (castellà)
* Sentimiento Bohemio Arxivat 2008-04-15 a Wayback Machine. (castellà)
* El Bohemio Arxivat 2009-05-14 a Wayback Machine. (castellà)
# Club Atlético Sarmiento (Junín)

* No s'ha de confondre amb Club Atlético Sarmiento (Resistencia).
El Club Atlético Sarmiento és un club de futbol argentí de la ciutat de Junín.

## Història

El club va ser fundat el 1911, i s'afilià a l'AFA el 1952. Sarmiento ha jugat quatre temporades a primera divisió el 1981, 1982, 2015 i 2016.

## Palmarès

* Primera B: 3
** 1980, 2003-04, 2011-12
* Primera C: 1
** 1977

## Referències

* ↑ «Argentine Soccer». Arxivat de l'original el 2018-02-25. [Consulta: 24 febrer 2018].
* ↑ Gowar, Rex. «Remote Argentine club sows seeds of success». Reuters, 05-05-2010. Arxivat de l'original el 2012-07-07. [Consulta: 24 febrer 2018].

## Enllaços externs

* Web oficial Arxivat 2013-10-14 a Wayback Machine.
* Sentimiento Verde
# Club Atlético Talleres (Córdoba)

El Club Atlético Talleres de Córdoba és un club de futbol argentí de la ciutat de Córdoba.

## Història

L'any 1912 es disputà la primera edició del campionat de Córdoba de futbol. Alguns joves treballadors del Ferrocarril Central Córdoba, decidiren fundar un club per a la pràctica d'aquest esport. El 12 d'octubre de 1913 es fundà el Atlético Talleres Central Córdoba. El 19 d'abril de 1914 ingressà a la Federació. El 1917 canvià el nom per l'actual Club Atlético Talleres. El club guanyà 27 campionats de Córdoba.
El 1968 ingressa a l'AFA passant a disputar el campionat Nacional, la màxima divisió argentina. Entre els 70 i 80 alterna la primera i la segona divisió. Les seves millors posicions a primera foren una segona el 1977 i una tercera el 1980. El seu primer campionat internacional fou la Copa Conmebol de 1999, on derrotà el Centro Sportivo Alagoano brasiler.

## Palmarès

* 1 Copa Conmebol: 1999
* 1 Copa Hermandad: 1977
* 1 Lliga argentina de segona divisió: 1997/98
* 27 Campionat de Córdoba de futbol: 1915, 1916, 1918, 1921, 1922, 1923, 1924, 1934, 1938, 1939, 1941, 1944, 1945, 1948, 1949, 1951, 1953, 1958, 1960, 1963, 1969, 1974, 1975, 1976, 1977, 1978, 1979

## Referències

* ↑ «Aquel club que en sus comienzos se llamó "Central Córdoba"» (en castellà). Cadena 3, 29-09-2013. Arxivat de l'original el 2013-09-29. [Consulta: 29 abril 2023].
* ↑ «El Belgrano del '68: el equipo que abrió el camino de Córdoba en la AFA» (en castellà). La Voz, 05-07-2018. [Consulta: 29 abril 2023].
* ↑ «A 35 años de aquella final de Talleres contra Independiente por el Nacional de 1977» (en castellà). La Voz. [Consulta: 29 abril 2023].
* ↑ «De Cuarta a Primera en tres años» (en castellà). Olé, 26-11-2018. [Consulta: 29 abril 2023].

## Enllaços externs

* Club Atlético Talleres - Lloc web oficial
* Web no oficial del club
* Talleres de Mi vida Arxivat 2013-07-31 a Wayback Machine.
# Chris Kerr

Chris Kerr (nascut el 2 de setembre de 1976) és un àrbitre de futbol neozelandès d'origen escocès que dirigeix partits principalment en el Campionat de Futbol de Nova Zelanda i en la Lliga de Campions de la Confederació de Futbol d'Oceania (OFC). Kerr és un àrbitre oficial FIFA des del 2012.

## Carrera per club

Kerr ha pitat en un total de 48 partits en el Campionat de Futbol de Nova Zelanda des del 2006, en els que s'han vist més de 150 targetes grogues i més de 10 targetes vermelles. A més, Kerr ha pitat en dues finals de la Copa Chatham, el 2006 i el 2007.
Des del 2009 ha estat àrbitre en el màxim torneig continental, en la Lliga de Campions de l'OFC. Kerr ha estat àrbitre en un total de 7 partits en la Lliga de Campions, en els que s'han vist 27 targetes grogues i 3 targetes vermelles.
El 2012 va ser un dels àrbitres en la Copa Dallas als Estats Units.

## Carrera internacional

La carrera de Kerr com a àrbitre en partits de seleccions internacionals començà el 2011 quan fou l'únic àrbitre neozelandès en els Jocs del Pacífic de 2011. Allí fou àrbitre en sis partits, incloent la final entre Nova Caledònia i les Illes Salomó en la que els neocaledonians guanyaren per un 2 a 0.
El 2012 va ser un dels àrbitres que pità en la Copa de les Nacions de l'OFC de 2012 a Salomó i juntament amb Peter O'Leary, un dels dos àrbitres neozelandesos.

## Vida personal

Kerr va néixer a Irvine (Escòcia) i va començar la seva carrera arbitrària el 1991 quan aquest vivia a New Plymouth (Nova Zelanda). Kerr té una altra ocupació com a supervisor tècnic d'ordinadors on viu actualment, a Auckland.

## Referències

* 1 2 (anglès) «Chris Kerr Profile Arxivat 2012-03-19 a Wayback Machine.». Campionat de Futbol de Nova Zelanda. [Consulta: 03/06/2012.]
* 1 2 (anglès) «Officials confirmed for OFC Nations Cup». Confederació de Futbol d'Oceania. [Publicació: 14/05/2012.] [Consulta: 03/06/2012.]
* 1 2 3 (anglès) «Chris Kerr – Referee profile». Transfermarkt.co.uk. [Consulta: 03/06/2012.]
* ↑ (anglès) «Catching up with Chris Kerr - Part 1 Arxivat 2016-03-10 a Wayback Machine.». Federació de Futbol d'Auckland. [Publicació: 06/04/2012.] [Consulta: 03/06/2012.]
* ↑ (anglès) «New Caledonia 2 - 0 Solomon Islands». Confederació de Futbol d'Oceania. [Publicació: 09/09/2011.] [Consulta: 03/06/2012.]
* ↑ (anglès) «Catching up with Chris Kerr - Part 2 Arxivat 2016-03-03 a Wayback Machine.». Federació de Futbol d'Auckland. [Publicació: 18/04/2012.] [Consulta: 03/06/2012.]

## Vegeu també

* Futbol a Nova Zelanda

## Enllaços externs

* (anglès) Informació i estadístiques de Chris Kerr a transfermarkt.co.uk
* (anglès) Informació i estadístiques de Chris Kerr a la pàgina web oficial del Campionat de Futbol de Nova Zelanda Arxivat 2012-03-19 a Wayback Machine.
# Coassolo Torinese

Coassolo Torinese (arpità Cuasöl) és un municipi italià, situat a la ciutat metropolitana de Torí, a la regió del Piemont. L'any 2007 tenia 1.470 habitants. Està situat a les Valls de Lanzo, una de les Valls arpitanes del Piemont. Limita amb els municipis de Balangero, Corio, Lanzo Torinese, Locana i Monastero di Lanzo

## Administració

Llista d'alcaldes :
| Període | Identitat | Partit |
| 2004- | Franco Musso | Demòcrates pel Progrés |
# Citeris

Citeris o també Volúmnia (en llatí: Cytheris o llatí: Volumnia) va ser una famosa cortesana romana del temps de Ciceró i Marc Antoni.
Va ser primer una dona lliure i amant de Volumni Eutrapel i després va ser l'amant de Marc Antoni. I encara després va ser amant del poeta Gai Corneli Gal, a qui no es va mantenir fidel. Gal, en un poema, l'anomena Lycoris.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 925.
# Citation Style Language

El Citation Style Language (CSL) és un llenguatge creat per Bruce d'Arcus, originalment per al projecte OpenOffice, i destinat a descriure un estil per a les referències bibliogràfiques.
Un fitxer CSL no és més que un fitxer XML que descriu com s'organitzen les diferents informacions d'una nota bibliogràfica (autoria, títol d'article, títol de revista, any, número de volum, paginació, etc.) i la puntuació adoptada, per tal de seguir les normes d'estil que preconitzen les revistes. És equiparable als fitxers .bst amb BibTeX. Així és possible importar fàcilment a un programari de gestió bibliogràfica un nou estil de bibliografia.
El format és reconegut per diversos programes de gestió de bibliografies, com ara Zotero, Mendeley i Papers.

## Estructura

Un fitxer CSL es divideix en 5 parts: La secció info conté les informacions generals sobre el fitxer (autor, llicència d'ús, enllaç cap a la documentació, etc.).
La secció locale reagrupa les traduccions i abreviatures lligades a la llengua utilitzada per l'autor.
La secció macro, que pot contenir diverses macros, reagrupa totes les regles de descripció de les referències segons el tipus de document.
La secció citation defineix el marcatge de les crides de cita al text.
La secció bibliography descriu el marcatge de les referències a la bibliografia.

## Referències

* ↑ «Bibliographic Project Homepage». www.openoffice.org. [Consulta: 7 desembre 2016].
* ↑ . El projecte CSL comprèn un dipòsit d'estils, que conté més de 1500 estils«Llistat d'estils». GitHub. [Consulta: 7 desembre 2016].
* ↑ «Zotero Style Repository». www.zotero.org. [Consulta: 7 desembre 2016].

## Enllaços externs

* Lloc del projecte CSL
# Cite (equip ciclista)

L'equip Cite va ser un equip ciclista italià, de ciclisme en ruta que va competir de 1963 a 1964.

## Principals resultats

* Coppa Agostoni: Jaume Alomar (1963)
* Trofeu Masferrer: Jaume Alomar (1964)

### A les grans voltes

* Giro d'Itàlia
** 2 participacions (1963, 1964)
** 2 victòries d'etapa:
*** 1 el 1963: Jaume Alomar
*** 1 el 1964: Pietro Zoppas
** 0 classificació finals:
** 0 classificacions secundàries:
* Tour de França
** 0 participacions
* Volta a Espanya
** 0 participacions

## Enllaços externs

* Plantilles a firstcycling.com
* Plantilles a memoire-du-cyclisme.eu
Viccionari
# Cherokee

«Cherokee» té aquests significats:
* Cherokees, tribu ameríndia d'Amèrica del Nord
* llengua cherokee, llengua del poble cherokee
* Cherokee (servidor web), servidor web de codi obert
* Cherokee (Alabama), localitat a l'estat d'Alabama (EUA)
* Cherokee (Kansas), localitat
* Cherokee (Iowa), localitat
* Cherokee (Oklahoma), localitat
* Cherokee Village, població dels Estats Units a l'estat d'Arkansas
# Cihuacoatl

Cihuacōātl va ser una de les deesses de la maternitat i fertilitat de la mitologia asteca. També fou coneguda com Quilaztli.
Cihuacōātl s'associava especialment amb les llevadores, i amb les casetes on practicaven les llevadores. Està emparellada amb Quilaztli i era considerada una protectora del poble Chalmeca i patrona de la ciutat de Culhuacan. Va ajudar a Quetzalcóatl a crear la raça actual de la humanitat triturant ossos de les èpoques anteriors, anomenades dels Cinc Sols, i barrejant-los amb la seva sang. També és la mare de Mixcoatl, a qui va abandonar en una cruïlla de camins.
Cihuacōātl tenia un simbolisme polític, ja que representava la victòria de l'estat mexicà i la classe dirigent.
Encara que de vegades se la representava com una dona jove, semblant a Xōchiquetzal, sovint es mostra com una vella ferotge amb cara de crani que porta les llances i l'escut d'un guerrer. De vegades es comparava el part amb la guerra i les dones que morien en el part eren honrades com a guerreres caigudes. Els seus esperits, els Cihuateteo, estaven representats amb cares esquelètiques com Cihuacōātl. Com ella, es pensava que els Cihuateteo rondaven les cruïlles de la nit per robar nens.

## Funcionari de Tenochtitlan

El nom cihuacoatl va ser utilitzat com a títol per a un dels baixos funcionaris de Tenochtitlan, la capital asteca. El cihuacoatl supervisava els afers interns de la terra en contraposició al governant asteca, que supervisava els afers de l'estat asteca. El cihuacoatl va comandar l'exèrcit de Tenochtitlan a l'emperador. Durant el segle XV dC, Tlacaelel va servir com a cihuacoatl sota quatre emperadors: Moctezuma I, Axayacatl, Tizoc i Ahuizotl.

## Referències

* ↑ Miller and Taube 1993, 2003, p.60.
* ↑ Read 2000, p.147.
* 1 2 Miller and Taube 1993, 2003, p.61.
* ↑ Baquedano, Elizabeth. "Earth Deities." In The Oxford Encyclopedia of Mesoamerican Cultures. : Oxford University Press, 2001.
* 1 2 Miller and Taube 1993, 2003, p.61.
* ↑ Miller and Taube 1993, 2003, p.61.

## Bibliografia

* Miller, Mary. An Illustrated Dictionary of the Gods and Symbols of Ancient Mexico and the Maya. London: Thames & Hudson, 2003. ISBN 0-500-27928-4. OCLC 28801551.
* Read, Kay Almere. Handbook of Mesoamerican Mythology. Oxford: ABC-CLIO, 2000. ISBN 1-85109-340-0. OCLC 43879188.
# Citació

Una citació és una referència a un altre document. Hi ha moltes regles a favor del format i ús de tals citacions en diferents camps:
* En precedents legals.
* En citacions teològiques.
* En l'establiment de bases científiques.

## Referències

* ↑ «Citació». Diccionari de la llengua catalana de l'IEC. Institut d'Estudis Catalans.
# Cocotitlán

Cocotitlán és un municipi de l'estat de Mèxic. Cocotitlán és el cap de municipi i principal centre de població d'aquesta municipalitat. Aquest municipi és a la part oriental de l'estat de Mèxic. Limita al nord amb els municipis de Temamatla i Amecameca, al sud amb Juchitepec, a l'oest amb Ozumba i a l'est amb Chiautla.

## Referències

* ↑ Monografia municipal de Cocotitlán Arxivat 2017-02-07 a Wayback Machine. (castellà)

## Vegeu també

* Municipis de l'estat de Mèxic

## Enllaços externs

* Portal de l'estat de Mèxic (castellà)
# Coalició Popular

La Coalició Popular és una agrupació de partits de centredreta que es presentaren a les eleccions municipals autonòmiques del 1983, formada per Alianza Popular, el Partit Demòcrata Liberal, que ja s'havien presentat junts a les Eleccions generals espanyoles de 1982, i el Partit Liberal, amb els partits regionalistes Unió Valenciana, Unión del Pueblo Navarro, Partido Aragonés Regionalista i Centristas de Galicia. Al Parlament de les Illes Balears, va obtenir 21 escons. A les Eleccions generals espanyoles de 1986, encapçalada per Manuel Fraga Iribarne, la coalició obtingué 5.247.677 vots i 105 escons, liderant l'oposició. El Partit Popular va sorgir de la refundació d'Alianza Popular feta en el IX Congrés d'Aliança Popular en gener de 1989.

## Referències

* ↑ «La coalición AP-PDP» (en castellà). El Pais, 28-09-1982. [Consulta: 1r octubre 2023].
* ↑ «Coalició Popular». Enciclopèdia d'Eivissa i Formentera.
* ↑ Pérez de Lama, Ernesto (dir.). Manual del Estado Español 1999 (en castellà). Madrid: LAMA, 1998, p. 641. ISBN 84-930048-0-4.
# Comitè Permanent Interestatal per a la Lluita contra la Sequera al Sahel

El Comitè Permanent Interestatal per a la Lluita contra la Sequera al Sahel (CILSS) és una organització internacional que reagrupa els països del Sahel.
Va ser creat el 1973, durant la primera gran sequera a la regió amb la finalitat de mobilitzar a les poblacions del Sahel i la comunitat internacional entorn de l'ajuda d'urgència i de l'aposta en marxa dels programes en diferents temes: agricultura pluvial, hidràulica, medi ambient, transport, comunicació. El 1995 va centrar les seves activitats entorn de la seguretat alimentària i a la gestió dels recursos naturals.
La secretaria executiva està a Ouagadougou (Burkina Faso). El centre agrohidromètric (AGRHYMET) creat per l'Organització Meteorològica Mundial, està a Niamey (Níger) i l'Institut del Sahel, centre de recerca agrosocioeconòmica i sobre la «població i el desenvolupament», està situat a Bamako (Mali).
Des del 26 de juliol de 2013 el secretari executiu del CILSS és Djimé Adoum, del Txad, que va succeir el malià Alhousseïni Bretaudeau i que va estar sis anys al capdavant d'aquesta organització.

## Llista de països membres

* Benín
* Cap Verd
* Costa d'Ivori
* Gàmbia
* Guinea
* Guinea Bissau
* Mali
* Mauritània
* Níger
* Senegal
* Txad
* Togo

## Referències

* ↑ «CILSS - Comité permanent Inter-Etats de Lutte contre la Sécheresse dans le Sahel». Arxivat de l'original el 2013-11-07. [Consulta: 16 gener 2016].
* ↑ «Afrique | Dr Djimé Adoum prend les rênes du secrétariat exécutif du Cilss - Tchadoscopie» (en francès). Arxivat de l'original el 2016-08-19. [Consulta: 16 gener 2016].